Cabḥa temlal-d nettat d temdakelt-is Ḍawia deg uɣarbaz, myeḥmalen-t aṭas teḥseb-itt amzun akni d weltma-s, aken i ddukulent, aken i tturarent . Ɣas aken Cabḥa ɣef zik leḥal itt-id-tsuffeɣ yemma-s deg uɣarbaz, temsefraq aked temdakelt-is Ḍawiya lamaɛna uɣalent almi melalent deg yiwet n tqubbet umi qaren Ccix sliman bu tɛekkazt tin teḥka-d i tin lbaḍna-ines, anda id-tenna : “ Ferḥeɣ ayendin mi i tt-ɛeqleɣ, ɛeqleɣ ṣṣut-is, ɛqleɣ Ḍawiya tameddakelt-iw n uɣerbaz”79. Ḍawia tettɛawan aṭas Cabḥa ladɣa di leqraya, tuffa-as-d tikti amek ara tkemmel almud-ines mebla ma tezra yemma-s, tikwal d nettat tikwal d baba-s is-yettawin idlisen d tezmamin ɣer lemqam n Ccix sliman bu tɛekkazt anda idtenna : “ baba mkul mi ara yewɛu, ad am-d-yawi tizmamin, idlisen d leḥwal n uɣerbaz nniḍen”80.